Ha re le mmoho re ka e hlola Covid-19

Empa seo re ithutileng sona ho Maafrika Borwa a tswang Wuhan ke hore ho kginwa ha metsamao le ditshebeletso tseo e seng tsa mantlha, ho a sebe tsa. Ke sesupo sa hore haeba re ka fela ra ikokobeletsa me-lawana e teng ya ho kgina ho ata ha kokwanahloko ena, re tla kgona ho fokotsa sekgahla sa ditshwaetso. Ho a bonahala hore haeba re ka sebedisana mmoho le ba apesitsweng matla ho tsa bophelo bo botle ho etsa seo re tshwanetseng ho se etsa, re tla be re sa boloke maphelo a rona feela, empa le a bao re phelang le bona.  Pale ya Maafrika Borwa a kgutlang Wuhan e tlameha ho re kgothatsa e be e re fe tshepo dibekeng tse boima tse tlang.  Pale ya bona e re bolella hore ho na le kganya e teng kapele, hore haeba re tsitlallela sepheo sa rona, re dula re itshwere hantle re bile re hlompha ho kginwa ha metsamao le ditshe-beletso tseo e seng tsa mantlha, hore haeba re sebetsa mmoho, re tla hlola. 